laion/Wikipedia-Exotic huggingface dataset:
মানুয়েল গার্সিয়া আলোনসো

মানুয়েল গার্সিয়া আলোনসো (স্পেনীয় উচ্চারণ: [ˈmanu ɣaɾˈθi.a], স্পেনীয়: Manu García; জন্ম: ২ জানুয়ারি ১৯৯৮; মানু গার্সিয়া নামে সুপরিচিত) হলেন একজন স্পেনীয় পেশাদার ফুটবল খেলোয়াড়। তিনি বর্তমানে স্পেনের পেশাদার ফুটবল লিগের দ্বিতীয় স্তর সেহুন্দা দিভিসিওনের ক্লাব স্পোর্তিং গিহোন এবং স্পেন অনূর্ধ্ব-২১ দলের হয়ে একজন আক্রমণভাগের খেলোয়াড় হিসেবে খেলেন। তিনি মূলত একজন ডান পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে আক্রমণাত্মক মধ্যমাঠের খেলোয়াড় এবং কেন্দ্রীয় মধ্যমাঠের খেলোয়াড় হিসেবে খেলে থাকেন। ২০০৫–০৬ মৌসুমে, স্পেনীয় ফুটবল ক্লাব আস্তুরের যুব পর্যায়ের হয়ে খেলার মাধ্যমে গার্সিয়া ফুটবল জগতে প্রবেশ করেছেন এবং পরবর্তীকালে স্পোর্তিং গিহোন এবং ম্যানচেস্টার সিটির যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১৫–১৬ মৌসুমে, ইংরেজ ক্লাব ম্যানচেস্টার সিটির হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; ম্যানচেস্টার সিটির হয়ে তিনি ১ ম্যাচে অংশগ্রহণ করেছেন। অতঃপর ২০১৬–১৭ মৌসুমে তিনি ধারে স্পেনীয় ক্লাব আলাবেসে যোগদান করেছেন। আলাবেসে মাত্র ১ মৌসুম অতিবাহিত করার পর ধারে ওলন্দাজ ক্লাব ব্রেডার সাথে চুক্তি স্বাক্ষর করেছেন, যেখানে তিনি সকল প্রতিযোগিতায় ৫৮ ম্যাচে ৫টি গোল করেছেন। পরবর্তীকালে, তিনি তুলুজের হয়ে খেলেছেন। ২০১৯–২০ মৌসুমে, তিনি প্রায় ৪ মিলিয়ন ইউরোর বিনিময়ে ম্যানচেস্টার সিটি হতে স্পেনীয় ক্লাব স্পোর্তিং গিহোনে যোগদান করেছেন। ২০১৩ সালে, গার্সিয়া স্পেন অনূর্ধ্ব-১৬ দলের হয়ে স্পেনের বয়সভিত্তিক পর্যায়ে অভিষেক করেছিলেন। দলগতভাবে, গার্সিয়া এপর্যন্ত ১টি শিরোপা জয়লাভ করেছেন, যা তিনি ম্যানচেস্টার সিটির হয়ে জয়লাভ করেছেন। মানুয়েল গার্সিয়া আলোনসো ১৯৯৮ সালের ২রা ফেব্রুয়ারি তারিখে স্পেনের ওবিয়েদোয় জন্মগ্রহণ করেছেন এবং সেখানেই তার শৈশব অতিবাহিত করেছেন। গার্সিয়া স্পেন অনূর্ধ্ব-১৬, স্পেন অনূর্ধ্ব-১৭, স্পেন অনূর্ধ্ব-১৯ এবং স্পেন অনূর্ধ্ব-২১ দলের হয়ে খেলার মাধ্যমে স্পেনের প্রতিনিধিত্ব করেছেন। ২০১৩ সালের ৩রা সেপ্টেম্বর তারিখে তিনি সুইজারল্যান্ড অনূর্ধ্ব-১৬ দলের বিরুদ্ধে এক প্রীতি ম্যাচে তিনি ২০২১ উয়েফা ইউরোপীয় অনূর্ধ্ব-২১ চ্যাম্পিয়নশিপের জন্য ২০২১ সালের মার্চ মাসে প্রকাশিত ২৩ সদস্যের স্পেন অনূর্ধ্ব-২১ দলে স্থান পেয়েছেন। তিনি ২০১৪ সালের ১৪ই নভেম্বর তারিখে এক প্রীতি ম্যাচে ফ্রান্স অনূর্ধ্ব-১৯ দলের বিরুদ্ধে স্পেনের বয়সভিত্তিক দলের হয়ে প্রথমবারের মতো গোল করেছেন। "Updated squads for 2017/18 Premier League confirmed"। Premier League। ২ ফেব্রুয়ারি ২০১৮। সংগ্রহের তারিখ ১২ ফেব্রুয়ারি ২০১৮।  "España ya tiene a sus 23 elegidos"। উয়েফা। সংগ্রহের তারিখ ১৫ মার্চ ২০২১। [স্থায়ীভাবে অকার্যকর সংযোগ] মানুয়েল গার্সিয়া আলোনসো – উয়েফা প্রতিযোগিতার রেকর্ড (আর্কাইভ) (ইংরেজি)  সকারওয়েতে মানুয়েল গার্সিয়া আলোনসো (ইংরেজি) সকারবেসে মানুয়েল গার্সিয়া আলোনসো (ইংরেজি) বিডিফুটবলে মানুয়েল গার্সিয়া আলোনসো (ইংরেজি) ওয়ার্ল্ডফুটবল.নেটে মানুয়েল গার্সিয়া আলোনসো (ইংরেজি) ইএসপিএন এফসিতে মানুয়েল গার্সিয়া আলোনসো (ইংরেজি)
রিচা সিনহা

রিচা সিনহা (ঋচা সিনহা) হলেন একজন ভারতীয় অভিনেত্রী, পরিচালক ও প্রযোজক। তিনি ঝাড়খণ্ডের হাজারিবাগের বাসিন্দা। তিনি বর্তমানে ফিল্মি কিডা প্রোডাকশন্স-এর ব্যবস্থাপনা পরিচালক হিসেবে দায়িত্বরত রয়েছেন। তিনি উত্তর প্রদেশের বৃহত্তর নয়ডার আইইসি কলেজ অফ ইঞ্জিনিয়ারিং অ্যান্ড টেকনোলজি থেকে প্রযুক্তিতে স্নাতক (বি.টেক) ডিগ্রি অর্জন করেছিলেন। তিনি দক্ষিণ ভারতীয় চলচ্চিত্রেও কাজ করার সুযোগ পেয়েছিলেন। তিনি ড্রপআউট মিডিয়া কর্তৃক উপস্থাপিত "জু- ইনফোটেইনমেন্ট" শীর্ষক একটি ওয়েব ধারাবাহিকেও কাজ করেছেন। পরস টোমর এবং শচীন বশিষ্ঠও এই ওয়েব সিরিজের অংশ ছিলেন। ভারতের চলচ্চিত্র বলিউড রিচা শর্মা "Filmy Keeda Productions"। FilmyKeeda। মে ১৮, ২০২১ তারিখে মূল থেকে আর্কাইভ করা। সংগ্রহের তারিখ মে ১, ২০২০।  "Bollywood Actress Reecha Sinha"। CineTalkers। সংগ্রহের তারিখ মে ১, ২০২০।  "Dongri Ka Raja – Movie – Box Office India"। Box Office India। Archived from the original on ১৬ নভেম্বর ২০২০। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link) ইন্টারনেট মুভি ডেটাবেজে রিচা সিনহা (ইংরেজি) বলিউড হাঙ্গামায় রিচা সিনহা
মিজাভু

মিজাভু বা মিঝাভু (মালয়ালম: മിഴാവ്) হল একটি বৃহৎ তামার ড্রাম, যেটি কেরলের বিখ্যাত কুড়িয়াট্টম এবং কুথু নৃত্যের সঙ্গে সঙ্গতকারী ঘাতবাদ্য হিসাবে বাজানো হয়। আম্বালাবাসী নাম্বিয়ার সম্প্রদায়ের মানুষের এটি বাজানোর অধিকার ছিল। ১৯৬৫ সালের পরে, কলামন্ডলম থেকে মিজাভু কোষ শুরু করার পর মিজাভু বাদ্যে জাতিপ্রথার বাধা ভেঙে যায় এবং আজকাল যে কেউ কুড়িয়াট্টম, নাঙ্গিয়ার কুথু, চাকিয়ার কুথু, এবং মিজাভু থায়াম্বাকার সঙ্গে মিজাভু বাজাতে পারেন। ড্রামটি কেবল হাত দিয়ে বাজানো হয়। নাম্বিয়রের সংস্কৃত নাম "পাণিবাদ্য" ('পাণি' অর্থ হাত এবং 'বাদ্য' এসেছে 'বাদনম'ক্রিয়া থেকে, যার অর্থ বাজানো, এর পুরোপুরি অর্থ হল যিনি হাত দিয়ে বাজান) এই কারণটি থেকে এসেছে। মিজাভুকে "ব্রহ্মচর্য" হিসাবে ধরা হয় এবং এটি পবিত্র হিসাবে বিবেচিত হয়। এটি মন্দিরের পবিত্র কুড়িয়াট্টম এবং কুথু নৃত্য প্রদর্শনের সময় ব্যবহৃত হয়। এখনো কেবলমাত্র আম্বালাবাসী নাম্বিয়ার সম্প্রদায়ের সদস্যদেরই মন্দিরে বা কুঠাম্বালমের স্থানে এটি বাজানোর অনুমতি রয়েছে। মিজাভুকে শাস্ত্রীয় পাঠ্য শিলাপতিকরমে উল্লেখ করা হয়েছে। এটিকে কুঠাম্বালমে প্রতিমা হিসাবে বিবেচনা করা হয় এবং ব্রাহ্মণ্য হিসাবে গণ্য করা হয়। উপনয়নমের মতো ব্রাহ্মণের জীবনে গুরুত্বপূর্ণ রীতিনীতি মিজাভুর জন্যও পালিত হয়। মিজাভুকে কাঠের বাক্সে রাখা হয় (মালয়ালমে মিজাভানা নামে পরিচিত) যাতে এটি মেঝেতে স্পর্শ না করে। যখন এটি বাদনের অযোগ্য হয়ে যায়, বাদ্যযন্ত্রটিকে আনুষ্ঠানিকভাবে মন্দির চত্বরে দাহ করা হয়। মণি মাধব চাকিয়ার নাট্যকল্পদ্রুমম চাকিয়ার কুথু কুড়িয়াট্টম নাম্বিয়ার (আম্বালবাসী বর্ণ) চাকিয়ার মণি দামোদর চাকিয়ার কথাকলি মোহিনীয়াট্টম ওট্টান থুল্লাল "Mizhavu"। সংগ্রহের তারিখ ২৬ মার্চ ২০২১।  গুরু মণি মাধব চাকিয়ার এর নাট্যকল্পদ্রুমম, সঙ্গীত নাটক অকাদেমি- নতুন দিল্লি, ১৯৭৫।
আনা শর্মা

অন্নপূর্ণা শর্মা হলেন একজন নেপালি চলচ্চিত্র অভিনেত্রী ও মডেল যিনি আনা শর্মা নামেই সমধিক পরিচিত। আনমোল কেসির বিপরীতে জেরি চলচ্চিত্রে অভিনয়ের মাধ্যমে তিনি চিত্রজগতে আত্মপ্রকাশ করেছিলেন। তাঁর দ্বিতীয় অভিনয়টি ছিল গ্যাংস্টার ব্লুজ চলচ্চিত্রে আশীর্মান দেসরাজ জোশির বিপরীতে। অন্নপূর্ণা শর্মা কোরিওগ্রাফার রচনা গুরুংয়ের কন্যা। আমিলিয়া শর্মা এবং আহিল্যা শর্মা নামে তাঁর দুজন বোন রয়েছে। "Biography of Anna Sharma"। nfilmreviews.com। ১০ সেপ্টেম্বর ২০১৮ তারিখে মূল থেকে আর্কাইভ করা। সংগ্রহের তারিখ ২৬ মার্চ ২০২১।  "Gangster Blues, an Action- Packed Love Story"। myrepublica.nagariknetwork।  "Anna Sharma"। IMDb (ইংরেজি ভাষায়)। সংগ্রহের তারিখ ২০২১-০৩-২৫।  "Anna Sharma | Full Biography, Age, Height, Boyfriend, Education"। Nepali Trends (ইংরেজি ভাষায়)। ২০১৮-১০-১৬। সংগ্রহের তারিখ ২০২১-০৩-২৫।  "A Mother & Her Three Musketeers"। smartfamily.com.np (ইংরেজি ভাষায়)। সংগ্রহের তারিখ ২০২১-০৩-২৫।  "Anna Sharma Biography, Boyfriend, Family, Earning, Career"। Trending Net Nepal (ইংরেজি ভাষায়)। ২০১৯-১২-১৯। সংগ্রহের তারিখ ২০২১-০৩-২৫।  Nepal, Glamour (২০১৭-১১-২৩)। "The Man from Kathmandu in Progress, Featuring Anna Sharma, Gulshan Grover, Jose Manuel"। Glamour Nepal (ইংরেজি ভাষায়)। সংগ্রহের তারিখ ২০১৯-০১-০৩।  "NEFTA Awards – winners (full list, video)"। xnepali.net।
পুজা শর্মা (নেপালি অভিনেত্রী)

পূজা শর্মা (জন্ম ৩০ শে এপ্রিল ১৯৯২) হলেন একজন নেপালি অভিনেত্রী, চলচ্চিত্র প্রযোজক, এবং গায়িকা যিনি নেপালি বিনোদনশিল্পে তার কাজের জন্য সমধিক পরিচিত। তিনি থ্রি লাভার্স (২০১২) চলচ্চিত্রে পার্শ্ব অভিনেত্রী হিসাবে অভিনয়ের মাধ্যমে চলচ্চিত্রজগতে আত্মপ্রকাশ করেছিলেন। মধুমাস চলচ্চিত্রে অভিনেতা আরিয়ান সিগডেলের বিপরীতে তিনি প্রধান চরিত্রে অভিনয় করেছিলেন। অঝৈ পনি ছায়াছবিতে অভিনয়ের পরে তিনি খ্যাতি ও পরিচিতি অর্জন করেছেন। পূজা শর্মা ১৯৯২ সালের ৩০শে জুলাইয়ে নেপালের সিন্ধুপালচোক জেলায় জন্মগ্রহণ করেছিলেন। রাম কহানী (২০১৮) মায়া চরিত্রে সম্হালিন্ছ কহিলে মন ওয়েব্যাক মেশিনে আর্কাইভকৃত ২৬ জুলাই ২০১৯ তারিখে (২০১৯) পোই পর্য়ো কালে (২০১৯) "Biography of Puja Sharma | Nepali Actress Puja Sharma's Biography"। Nepali Film News। জুলাই ১২, ২০১৭। ৮ মার্চ ২০১৯ তারিখে মূল থেকে আর্কাইভ করা। সংগ্রহের তারিখ ৭ মার্চ ২০১৯।  "Biography of Pooja Sharma"। Nepali Actress। জানুয়ারি ৩, ২০১৯। সংগ্রহের তারিখ ৭ মার্চ ২০১৯।  Neupane, Aditya। "Five things about Pooja Sharma"। My City। সংগ্রহের তারিখ ৭ মার্চ ২০১৯।  "Sudarshan Thapa and Pooja Sharma seen together"। Street Nepal। সংগ্রহের তারিখ ৭ মার্চ ২০১৯।  "The one to look out for"। My City। সংগ্রহের তারিখ ৭ মার্চ ২০১৯।  enepalimovie-team, Post Author (২০১৮-০৮-০৩)। "RAMKAHANI TRAILER OUT:Stepping into another genre?"। enepalimovie (ইংরেজি ভাষায়)। ২০১৯-০৭-২৬ তারিখে মূল থেকে আর্কাইভ করা। সংগ্রহের তারিখ ২০১৯-০৭-২৬।  ইন্টারনেট মুভি ডেটাবেজে পুজা শর্মা (ইংরেজি)
টুমডাক

টুমডাক' হল ভারতের বিহার, পশ্চিমবঙ্গ, ওড়িশা ও পূর্ব ভারতের এবং বাংলাদেশের সাঁওতাল জনগণের একটি দ্বি-মাথাযুক্ত আনদ্ধযন্ত্র। । টুমডাক নলাকার হয় এবং এটি মাটি দিয়ে তৈরি। ড্রামের দুটি মাথা সাধারণত গোচর্ম আচ্ছাদিত থাকে। ডানদিকেরটি বামদিকের চেয়ে সামান্য ছোট হয়। অনেকগুলি অনুরূপ ভারতীয় ড্রামের মতো, প্রতি মাথার কেন্দ্রস্থলে সুরকরণ লেইয়ের একটি গোল টুকরো থাকে যেটি শব্দকে বাড়িয়ে তোলে। টুমডাক দ্বি-মাথাযুক্ত ভারতীয় ড্রামগুলির বৃহৎ বিভাগে পড়ে, যাদের বিভিন্ন নাম রয়েছে, যেমন: ঢোলক, নাল, মৃদঙ্গ ইত্যাদি। সাঁওতাল সম্প্রদায় সাধারণত ধর্মীয় অনুষ্ঠান এবং সাঁওতালি উৎসবগুলির জন্য তমাহ'র সমাহারে টুমডাক ব্যবহার করে। এই দুই ধরনের বাদ্যযন্ত্রই প্রায় সর্বজনীনভাবে পুরুষেরা বাজায়, নারীরা নয়। যখন নাচের জন্য বাজানো হয়, টুমডাক বাদক ড্রামটিকে তার গলায় দড়ি বা চামড়ার সরু ফালি দিয়ে ঝুলিয়ে রাখে। সুরের প্রকারের ওপর নির্ভর করে বাদক পুরো হাত এবং আঙ্গুল দিয়ে টুমডাক বাজায়। তমাহ' এবং টুমডাকের ছন্দটি সাঁওতাল নৃত্যের জন্য মৌলিক ছন্দেময় / ছন্দবদ্ধ নিদর্শন গঠন করে এবং এটি প্রথাগত সাঁওতালি সংগীতের জন্য প্রয়োজনীয়। বাদ্যযন্ত্রটি মাটি দিয়ে তৈরি হয়। ডানদিকের মাথা (ব্যাস প্রায় ২০ সেমি) বামদিকের মাথার (ব্যাস প্রায় ২৯ সেমি) চেয়ে ছোট, এবং শাঙ্কব দেহের কেন্দ্রটি খুব আলতোভাবে কটিযুক্ত (বিপরীত দ্বি-শঙ্কু), যদিও এটি চামড়ার ফিতার কারণে প্রচ্ছন্ন থাকে। 'ভি' আকারে ঘনভাবে জড়িত ফিতা একটি দীর্ঘ, দুই পাশ কাটা শঙ্কুর চেহারা দেয়। উভয় মাথাতেই দ্বিস্তরীয় গরু বা ছাগলের চামড়া থাকে। উপরের চামড়া (মৃধা) নীচের চামড়ার (চক্কি) ওপর আঠা দিয়ে আটকানো থাকে এবং এমন ভাবে কাটা হয় যাতে একটি বহিস্থ বলয়ের আকার আসে। ডানদিকের মাথার উপরের চামড়াটি প্রায় ৩৭ মিমি প্রশস্ত। নীচের চামড়াটিতে গুঁড়ো চুনাপাথর, ছোলার বেসন, আধা সিদ্ধ চাল, এবং কালির লেই (খারেন) লাগানো হয়। এটি তিন থেকে চার দিনের জন্য শুকানো হয় এবং একটি পাথর দিয়ে ঘষে মসৃণ করা হয়। বাম মাথার লেইটি (যার উপরের বলয়টি প্রায় ৪৫ মিমি প্রশস্ত) ঘন থাকে। এইদিকে কালি থাকেনা এবং এটি মসৃণ করাও হয়না। বাদক উভয় মাথায় হাত দিয়ে আঘাত করে বাজান। সাঁওতাল সাঁওতালি সংগীত ভারতের সংগীত "Tumdak' [tumdā]"। সংগ্রহের তারিখ ২৬ মার্চ ২০২১।  "Status, Development and Future of Santals"। Sanatan Marndi। সংগ্রহের তারিখ ২০০৯-০৪-০৬।
শিল্পা মাস্কে

শিল্পা মাস্কে (জন্ম ১৪ এপ্রিল, ১৯৯২) হলেন একজন নেপালি চলচ্চিত্র অভিনেত্রী, মডেল ও নৃত্যশিল্পী। নেপালি চলচ্চিত্রশিল্পে তাঁর প্রথম অভিনয় ছিল দ্য ব্রেক আপ চলচ্চিত্রতে, এতে তাঁর বিপরীতে ছিলেন আশীর্মান দেসরাজ জোশি। তাঁর দ্বিতীয় নেপালি চলচ্চিত্রটি ছিল নাজির হুসেনের বিপরীতে কাগজ পাত্র। তিনি আন্তর্জাতিক ও জাতীয়ভাবে অনেকগুলো সঙ্গীত-ভিডিও, চলচ্চিত্র, ফটোশুট এবং বিজ্ঞাপনে কাজ করেছেন। তিনি ডক্টর স্ট্রেঞ্জ, মিশন: ইম্পসিবল – ফলআউট, শ্যুটিং এন এলিফ্যান্ট এবং বলিউড চলচ্চিত্র গোল্ড-এর মত বেশ কিছু স্বল্প ও পূর্ণদৈর্ঘ্য চলচ্চিত্রে ছোটখাটো অভিনয় করেছেন। তিনি জনপ্রিয় নেটফ্লিক্স ধারাবাহিক দ্য ক্রাউনের ২য় মরসুমের ৫ম পর্বেও উপস্থিত ছিলেন। শিল্পা মাস্কে ১৯৯২ সালের ১৪ এপ্রিল নেপালের বিরাটনগরে জন্মগ্রহণ করেছিলেন। "Shilpa Maskey – Biography"। bishalpokhrel। ২৫ নভেম্বর ২০২০ তারিখে মূল থেকে আর্কাইভ করা। সংগ্রহের তারিখ ২৬ মার্চ ২০২১।  "A Rising Star – Shilpa Maskey"। wowmagnepal। ৮ ডিসেম্বর ২০২০ তারিখে মূল থেকে আর্কাইভ করা। সংগ্রহের তারিখ ২৬ মার্চ ২০২১।  "Shilpa Maskey Readies For Nepali Cinema Debut!"। Lexlimbu।  "'Kagazpatra' Trailer Essays How Fake Marriage Turns Into Social Taboos"। moviemandu।  "3 Things with Shilpa Maskey"। Partynepal। ১৮ জুন ২০১৯ তারিখে মূল থেকে আর্কাইভ করা। সংগ্রহের তারিখ ২৬ মার্চ ২০২১।  "Five things about Shilpa Maskey"। myrepublica.nagariknetwork।  "'Sano Mann' starts to shoot"। myrepublica.nagariknetwork।  "Kathaputali: One-of-a kind horror movie"। theannapurnaexpress।  ইন্টারনেট মুভি ডেটাবেজে শিল্পা মাস্কে (ইংরেজি)
পুষ্পা বসনেত

পুষ্পা বসনেত (নেপালি : पुष्पा बस्नेत) হলেন একজন নেপালি সমাজকর্মী ও উদ্যোক্তা। তিনি নেপালের কাঠমান্ডুতে অবস্থিত প্রারম্ভিক শৈশব উন্নয়ন কেন্দ্র (আর্লি চাইল্ডহুড ডেভেলপমেন্ট সেন্টার) নামের একটি অলাভজনক প্রতিষ্ঠান এবং বাটারফ্লাই হাউসের প্রতিষ্ঠাতা/সভাপতি। তার সংগঠনটি কারাবন্দী অভিভাবকদের সাথে কারাগারের পিছনে বাস করা বাচ্চাদের অধিকারকে আরও শক্তিশালী করতে কাজ করছে। তিনি সিএনএন হিরোস অ্যাওয়ার্ডের জন্য মনোনীত হওয়ার পর থেকে তার প্রচেষ্টা জাতীয় এবং আন্তর্জাতিক মিডিয়ায় ব্যাপক প্রচার ও স্বীকৃতি পেয়েছে। ২০১২ সালে তিনি পুরস্কারটি জিতেছিলেন। ২০১৬ সালে তিনি 'সিএনএন সুপার হিরো অ্যাওয়ার্ড' পেয়েছেন। ২০১২ সালে, একটি স্থানীয় সংস্থা বিভিন্ন জাতীয় এবং আন্তর্জাতিক অনুদান কর্মসূচির মাধ্যমে তার সংগঠনটির জন্য ৩,৭০,০০০ রুপি (প্রায় ৪,৬০০ ডলার) অর্থ জোগাতে সহায়তা করেছিল। CNN Edition (২৩ মার্চ ২০১২)। "Pushpa Basnet interviewed by CNN, after her nomination for CNN Heroes Award"।  "Pushpa Basnet listed in Paragon 100 Asia"। Paragon100.Asia। ২৩ মার্চ ২০১২। ১৫ জানুয়ারি ২০১৩ তারিখে মূল থেকে আর্কাইভ করা। সংগ্রহের তারিখ ২৩ মার্চ ২০১২।  "Early Childhood Development Center"। ECDCNepal.org। ২৩ মার্চ ২০১২।  "Pushpa Basnet: Making a Difference"। Nepali Times। ২৩ মার্চ ২০১২।  Dhakal, Sanjaya (২০১২-১২-০৪)। "Profile: Pushpa Basnet, Nepal's 'Mamu'" (ইংরেজি ভাষায়)। সংগ্রহের তারিখ ২০১৯-০৬-০৫।  "Pushpa Basnet, top 10 of CNN Heroes Award 2012"। My Republica -Nepal's Daily। ২৩ মার্চ ২০১২।  "GrowingBeyond Bars raise money for ECDC"। GrowingBeyondBars.org। ২৩ ফেব্রুয়ারি ২০১২। ১৭ নভেম্বর ২০১২ তারিখে মূল থেকে আর্কাইভ করা। সংগ্রহের তারিখ ২৩ মার্চ ২০১২।
নীতা ঢুঙ্গানা

নীতা ঢুঙ্গানা ( নেপালি: नीता ढुङ्गाना) হলেন নেপালি চলচ্চিত্রশিল্পের সাথে যুক্ত একজন অভিনেত্রী ও মডেল। কিশোরী বয়স থেকেই তিনি নেপালি চলচ্চিত্রে কাজ শুরু করেছিলেন। তিনি ২০০৮ সালে মুক্তিপ্রাপ্ত অজম্বেরি নাতা চলচ্চিত্রে বড় বোনের ভূমিকায় অভিনয় করেছিলেন। নেপালি অভিনেতা জীবন লুইটেলের সাথে জনপ্রিয় নেপালি চলচ্চিত্রনোটবুকে-এ অভিনয় ও নাচের জন্য তিনি "গালা রাতোই গার্ল ( বাংলা: লোহিত গণ্ডদেশের বালিকা) নামে পরিচিতি পেয়েছেন। চলচ্চিত্রটির দৃশ্যগ্রহণ করা হয়েছিল নেপালের ইলামে। Nepal, Anand (১৭ সেপ্টেম্বর ২০১৩)। "Neeta Dhungana, Birthday celebration in an orphanage"। Nepali Actress। সংগ্রহের তারিখ ২৩ এপ্রিল ২০১৯।  "Nepali ActressNita Dhungana Archives | Nepalese Actress"। nepaliactress.com। সংগ্রহের তারিখ ২৮ ফেব্রুয়ারি ২০১৪।  "Nita Dhungana - Star on Red Carpet"। radiokantipur.com (English ভাষায়)। সংগ্রহের তারিখ ৮ সেপ্টেম্বর ২০২০। উদ্ধৃতি শৈলী রক্ষণাবেক্ষণ: অচেনা ভাষা (link) "Neeta's hot avatar in 'Kya Baat Chha'"। My Republica (ইংরেজি ভাষায়)। সংগ্রহের তারিখ ৮ সেপ্টেম্বর ২০২০।  "'दि कर्मा'मा नीता र परमिता भित्रिए"। Online Khabar। সংগ্রহের তারিখ ২৫ জুন ২০১৮।  "Actress Dhungana joins signing club"। GorakhaPatra (ইংরেজি ভাষায়)। সংগ্রহের তারিখ ৮ সেপ্টেম্বর ২০২০।
ফোনন

ফোনন(Phonon) হলো শব্দ-তরঙ্গের শক্তির কোয়ান্টার নাম। এর মান হলো h f {\displaystyle \,hf} , যেখানে h {\displaystyle \,h} হচ্ছে প্ল্যাংকের ধ্রুবক(Planck's constant) এবং f {\displaystyle \,f} হচ্ছে ঐ শব্দ-তরঙ্গের কম্পাঙ্ক। এটি আলোক কোয়ান্টা ফোটন'র মতো। তাপীয় তরঙ্গসমূহের(হ্রস্ব শব্দ-তরঙ্গ) সাহায্যে পদার্থ হতে ইলেকট্রন ও অন্যান্য মৌলিক কণিকামূহকে বিক্ষিপ্ত করায় ফোনন কাজে লাগে।
আইসিসি ক্রিকেট বিশ্বকাপ লিগ ২

আইসিসি ক্রিকেট বিশ্বকাপ লিগ ২ হচ্ছে একটি আন্তর্জাতিক ক্রিকেট প্রতিযোগিতা, যা একদিনের আন্তর্জাতিক নিয়মে অনুষ্ঠিত হবে এবং ২০১৯ সাল থেকে শুরু হওয়া তিন-লিগ ক্রিকেট বিশ্বকাপের বাছাইপর্ব পদ্ধতির দ্বিতীয় ধাপ। সাতটি দল অংশ গ্রহণ করে এবং এর মধ্যে কোন দল সরাসরি হয় আইসিসি বিশ্বকাপ বাছাইপর্ব-এ অগ্রসর অথবা বাছাইপর্বের যোগ্যতা অর্জনের জন্য দ্বিতীয় সুযোগ হিসাবে প্লে-অফ প্রতিযোগিতায় অগ্রসর। বাছাইপর্বের দুটি দল পরবর্তী ক্রিকেট বিশ্বকাপে খেলার যোগ্যতা অর্জন করবে। লিগ ২ ও বাছাই যোগ্যতা অর্জনের প্লে-অফ হচ্ছে মূলত আইসিসি বিশ্ব ক্রিকেট লিগ চ্যাম্পিয়নশিপ ও আইসিসি বিশ্ব ক্রিকেট লিগ দ্বিতীয় বিভাগ এর পরিবর্তিত রূপ। প্রথম আসরটি ছিল ২০১৯-২২. "Associates pathway to 2023 World Cup undergoes major revamp"। ESPN Cricinfo। সংগ্রহের তারিখ ২০ অক্টোবর ২০১৮।  "ICC launches the road to India 2023"। International Cricket Council। সংগ্রহের তারিখ ১২ আগস্ট ২০১৯।  Official website
ডাবল ফলস ঝর্ণা

ডাবল ফলস বা ত্লাবং ঝর্ণা, বান্দরবান জেলার রুমা উপজেলায় অবস্থিত। এটি দ্বৈত ঝর্ণা কিংবা জোড়া ঝর্ণা বা ক্লিবুং খাম নামেও পরিচিত। ত্লাবং একটি বম শব্দ। এর অর্থ “পানি ধরে রাখার বেসিন বা গর্ত”। প্রাংশা ও পাংখিয়াং নামক দুটি ঝিরি প্রবাহ পাশাপাশি মিলে এই ঝর্ণা প্রবাহিত হয়েছে। এই ঝর্ণা থেকেই পাথুরে রেমাক্রি খালের উৎপত্তি। এটি বম গ্রাম হতে মাত্র ২.৫ কিমি দক্ষিণ-পূর্ব এবং কেওক্রাডং থেকে ১-২ ঘণ্টা দূরত্বে অবস্থিত। সঠিক করে বলতে গেলে ত্লাবং ঝর্ণা সুংসাং পাড়ার নিচেই অবস্থিত। সুংসাং পাড়া আর থাইক্ষাং পাড়ার মাঝের জঙ্গলের অত্যন্ত গভীরে অবস্থিত এই ঝর্নাটি। সুংসাং পাড়ার বমদের থেকে জানা যায় যে, প্রায় ৩০-৪০ বছর আগে মিজোরামের পাহাড়ি সন্ত্রাসীরা মানুষ মেরে এই ঝর্নার উপর থেকে নিচে ফেলে দিত। বর্তমানে যেখানে সুংসাং পাড়া আর্মি ক্যাম্প অবস্থিত সেখানে ১৯৯০ এর দিকে মিজোরাম সন্ত্রাসীদের ঘাঁটি ছিল। সেসময় এরকম হত্যাকাণ্ডের ঘটনা অনেক ঘটেছে বলে জানা যায়। বাংলাদেশের জলপ্রপাতসমূহের তালিকা https://travelnews.com.bd/double-fals-jhorna/
বিমূর্তন

সাধারণ অর্থে বিমূর্তন বলতে একটি মানসিক বা সংজ্ঞানাত্মক প্রক্রিয়াকে বোঝায় যেখানে একাধিক ইন্দ্রিয়গ্রাহ্য বাস্তব, মূর্ত বস্তু বা একাধিক পর্যবেক্ষণযোগ্য বাস্তব ঘটনার উদাহরণ থেকে এগুলির কোনও অভিন্ন বৈশিষ্ট্য বা এগুলির মধ্যবর্তী কোনও সম্পর্ককে একটি সাধারণ নিয়ম বা ধারণার আকারে সূত্রায়ন করা হয়। এই প্রক্রিয়ার ফলে যা উৎপন্ন হয়, তাকে বিমূর্ত ধারণা বলা হয়। বিমূর্তন প্রক্রিয়াতে বাস্তব বিশ্বের বিভিন্ন বস্তু বা ঘটনা পর্যবেক্ষণ করা হয়, যেসব খুঁটিনাটি বিষয় বা ধর্ম এগুলিকে একে অপরের থেকে পৃথক করে, সেগুলিকে ছেঁকে বাদ দিয়ে এগুলির সবগুলির মধ্যে বিদ্যমান এমন কোনও বৈশিষ্ট্য বা সম্পর্ককে পৃথক করা হয়, যা বিশেষ কোনও কারণে আগ্রহজনক, তাৎপর্যপূর্ণ বা যাকে কোনও উপকারী বা মূল্যবান উদ্দেশ্যে কাজে লাগানো যায়। বিমূর্তায়নের মাধ্যমে একাধিক বস্তু বা ঘটনার অপ্রয়োজনীয় খুঁটিনাটি পরিহার করে এগুলির একটি সরলীকৃত, সারসংক্ষিপ্ত ও নির্যাসকৃত ধারণা অনুধাবন করা যায়, কিংবা একাধিক বস্তু বা ঘটনাকে একটি বিমূর্ত বৈশিষ্ট্যের অধীনে শ্রেণীবদ্ধ করা যায়। বিমূর্ত ধারণার সাথে বাস্তব বিশ্ব বা ব্যবহারিক জীবনের সম্পর্ক নেই। বিমূর্তন প্রক্রিয়াতে উৎপন্ন ধারণায় মূর্ত, বাস্তব খুঁটিনাটি বিষয়গুলি অনুহ্য, অসংজ্ঞায়িত, অস্পষ্ট বা দ্ব্যর্থবোধক থাকে। তাই বিমূর্ত ধারণাগুলি নিয়ে ফলপ্রসূ আলোচনা করতে হলে আলোচনাকারীদের মধ্যে বাস্তবতা সম্পর্কে একই ধরনের অভিজ্ঞতা বা অন্তর্দৃষ্টি থাকা আবশ্যক। "Abstract Objects"। Stanford Encyclopedia of Philosophy। Stanford University।  |ইউআরএল= অনুপস্থিত বা খালি (সাহায্য); |সংগ্রহের-তারিখ= এর |ইউআরএল= প্রয়োজন (সাহায্য)
বিমূর্তন (দ্ব্যর্থতা নিরসন)

বিমূর্তন বলতে সাধারণভাবে বাস্তব বিশ্বের একাধিক মূর্ত বস্তু বা ঘটনা থেকে কোনও আগ্রহজনক বা গুরুত্বপূর্ণ বৈশিষ্ট্য বা এগুলির মধ্যকার কোনও তাৎপর্যপূর্ণ সম্পর্কের ধারণাকে পৃথক করে নেওয়ার মানসিক প্রক্রিয়াকে বোঝায়। বিশেষ অর্থে বিমূর্তন বলতে নিচের যেকোনওটিকে নির্দেশ করতে পারে: বিমূর্তন (গণিত) বিমূর্তন (কম্পিউটার বিজ্ঞান) এটি একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। আপনি যদি একটি অভ্যন্তরীণ সংযোগে (লিংকে) ক্লিক করে এখানে এসে থাকেন, তাহলে আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।
সানদোর জালে

সানদোর জালে (Sándor Szalay) (অক্টোবর ৪, ১৯০৯ – অক্টোবর ১১, ১৯৮৭) হলেন হাঙ্গেরির নিউক্রিয়ার পদার্থবিজ্ঞানের জনক। প্রাকৃতিকভাবে বিরাজমান ইউরেনিয়ামের খনি খুঁজে বের করার তিনি একটি পদ্ধতি বের করেছিলেন এবং তার সাহায্যেই Mecsek Mountains of Hungary তে কয়েকটি ইউরেনিয়ামের খনি পাওয়া যায়। ১৯৫৫ সালে Gyula Csikai এর সাথে নিউট্রিনো খোঁজার কাজে অংশগ্রহণ করেন। ক্লাউড চেম্বারের একটি ছবিতে তারা লক্ষ্য করেন, একটি নিউক্লিয়াস তার দিক পরিবর্তন করছে, একে তারা নিউট্রিনোর তেজস্ক্রিয় ক্ষয় হিসেবে উল্লেখ করেন। তিনি নিউক্লিয়ার পদার্থবিজ্ঞানে গবেষণা বৃদ্ধির জন্য Institute of Nuclear Research প্রতিষ্ঠা করেন। তিনি ১৯৬৭ সালে পোল্যন্ডে অনুষ্ঠিত আন্তর্জাতিক পদার্থবিজ্ঞান অলিম্পিয়াডে Absolute Winner হিসেবে জয়ী হন। Kampis, George (২০০২)। Appraising Lakatos। Springer। আইএসবিএন 978-1-4020-0226-7।  Gorzkowski, Waldemar (১৯৯৯)। List of Winners in 1st- 30th International Physics Olympiads।
গুণোত্তর ধারা

জ্যামিতিক ধারা হলো সংখ্যা বা রাশির ধারা যার পরপর দু'টি পদের অনুপাত একটি ধ্রুবক। উদাহরণস্বরূপ ১, ৪, ১৬, ৬৪, ২৫৬, ... ধারাটির সাধারণ অনুপাত হলো ৪। সাধারণভাবে যেকোন জ্যামিতিক ধারাকে a + a r + a r 2 + . . . + a r n − 1 {\displaystyle a+ar+ar^{2}+...+a\,r^{n-1}} হিসাবে প্রকাশ করা যায় যার n সংখ্যক পদের দুইভাবে সমষ্টি নির্ণয় করা যায়। ১ম ক্ষেত্রে, যখন সাধারণ অনুপাত ১ থেকে ছোট এবং ২য় ক্ষেত্রে যখন সাধারণ অনুপাত ১ থেকে বড়। সাধারণ অনুপাতকে r দ্বারা প্রকাশ করলে, ১ম ক্ষেত্রে সমষ্টি, a ( 1 − r n ) / ( 1 − r ) {\displaystyle a\,(1-r^{n})/(1-r)} যখন, r<1 ২য় ক্ষেত্রে সমষ্টি, a ( r n − 1 ) / ( r − 1 ) {\displaystyle a\,(r^{n}-1)/(r-1)} যখন, r>1
উচ্চশিক্ষা

কোনও শিক্ষাব্যবস্থার মাধ্যমিক স্তরের উপরের স্তরে অবস্থিত বিভিন্ন শিক্ষা প্রতিষ্ঠানে যে বিভিন্ন ধরনের শিক্ষা প্রদান করা হয় এবং ঐসব শিক্ষাক্রম সমাপ্ত করলে বিশেষ উপাধি বা সনদ প্রদান করা হয়, তাকে উচ্চশিক্ষা বলে। যেসব প্রতিষ্ঠানে এই শিক্ষা প্রদান করা হয়, তাদেরকে উচ্চশিক্ষা প্রতিষ্ঠান বলে। সাধারণত বিশ্ববিদ্যালয় ও মহাবিদ্যালয়গুলিকে উচ্চশিক্ষা প্রতিষ্ঠান বলা হয়। সিংহভাগ উচ্চশিক্ষা প্রতিষ্ঠানে প্রবেশের জন্য কমপক্ষে মাধ্যমিক স্তরের শিক্ষা সমাপ্ত করতে হয়। সাধারণত শিক্ষার্থীরা ১৮ বছর বয়সে উচ্চশিক্ষা প্রতিষ্ঠানগুলিতে প্রবেশ করে। উচ্চশিক্ষা প্রতিষ্ঠানে শিক্ষাক্রম সমাপ্ত করলে যে বিশেষ উপাধি পাওয়া যায়, তাকে উচ্চশিক্ষায়তনিক উপাধি বলে। এছাড়া মাধ্যমিক-স্তরের শিক্ষা শেষ করার পরে বিভিন্ন পেশাদারী শিক্ষা প্রতিষ্ঠানে যোগ দেওয়া যায় যেগুলিতে আইন, ধর্মতত্ত্ব, ব্যবসা, চিকিৎসাবিজ্ঞান, সঙ্গীত ও শিল্পকলা, ইত্যাদি ক্ষেত্রে প্রস্তুতিমূলক শিক্ষা প্রদান করা হয়, তবে এগুলিকে উচ্চশিক্ষা প্রতিষ্ঠানের অন্তর্ভুক্ত করা হয় না, বরং এগুলিকে মাধ্যমিক-উত্তর অ-তৃতীয় স্তরের শিক্ষা প্রতিষ্ঠান বা সংক্ষিপ্ত-চক্রের তৃতীয় স্তরের শিক্ষা প্রতিষ্ঠান বলা হয়। এগুলি চাকরি বাজার বা শ্রম বাজারে প্রবেশের জন্য ব্যবহারিক ও বিশেষ পেশাভিত্তিক প্রশিক্ষণ প্রদান করে। এগুলির পাঠ্যক্রম শেষ করলে সনদ প্রদান করা হতে পারে। এছাড়া এগুলির পাঠ্যক্রম শেষ করে বিশ্ববিদ্যালয় বা উচ্চশিক্ষা প্রতিষ্ঠানে প্রবেশের সুবিধা থাকতে পারে। উচ্চশিক্ষাকে ৩টি স্তরে ভাগ করা যায়। এগুলি হল স্নাতক, স্নাতকোত্তর ও ডক্টরেট। স্নাতক স্তরে মধ্যম পর্যায়ের উচ্চশিক্ষায়তনিক বা পেশাদারী জ্ঞান, দক্ষতা ও সামর্থ্য অর্জনের শিক্ষা প্রদান করা হয় এবং শিক্ষাক্রম সফলভাবে সমাপ্ত করলে একটি স্নাতক উপাধি প্রদান করা হয়। এগুলি মূলত তত্ত্বনির্ভর প্রশিক্ষণ যা আরও উন্নত গবেষণা কর্মসূচীতে প্রবেশ করতে বা যেসব পেশায় উচ্চতর দক্ষতা আবশ্যক, সেগুলির বাজারে প্রবেশ করতে সাহায্য করে। স্নাতকোত্তর পর্যায়ে উন্নততর, গভীরতর উচ্চশিক্ষায়তনিক বা পেশাদারী জ্ঞান, দক্ষতা ও সামর্থ্য অর্জনের উদ্দেশ্যে শিক্ষা প্রদান করা হয়। স্নাতকোত্তর শিক্ষাক্রম সফলভাবে সমাপ্ত করলে দ্বিতীয় একটি উচ্চশিক্ষায়তনিক উপাধি অর্জন করা যায়, যাকে স্নাতকোত্তর উপাধি বলে। উচ্চশিক্ষার তৃতীয় স্তর তথা ডক্টরেট স্তরটি হল একটি উন্নত গবেষণাভিত্তিক স্তর, যেখানে কোনও মৌলিক গবেষণার উপর ভিত্তি করে প্রকাশযোগ্য মানের একটি তাৎপর্যপূর্ণ অভিসন্দর্ভ পেশ করতে হয় ও এর পক্ষে সমর্থনকারী বক্তব্য রাখতে হয়। এই স্তর সফলভাবে সমাপ্ত করলে ডক্টরেট উপাধি (পিএইচডি) অর্জন করা যায়। মার্কিন যুক্তরাষ্ট্রের জর্জটাউন বিশ্ববিদ্যালয়ের শিক্ষা ও শ্রমশক্তি বিষয়ক গবেষণা কেন্দ্রটি ২০১১ সালে দ্য কলেজ পেঅফ (The College Payoff) নামের একটি প্রতিবেদন প্রকাশ করে। প্রতিবেদনের লেখকেরা এটির সারাংশ চারটি সাধারণ নিয়ম দিয়ে প্রকাশ করেন। প্রথম নিয়ম হল উচ্চশিক্ষায়তনিক উপাধির স্তর গুরুত্বপূর্ণ। দ্বিতীয় নিয়ম হল পেশার নির্বাচন উপাধির স্তরকে টেক্কা দিতে পারে; কোনও স্বল্পশিক্ষিত ব্যক্তি উচ্চ-আয়ের পেশায় কাজ করে কম-আয়ের পেশায় নিয়োজিত উচ্চশিক্ষিত ব্যক্তিদের চেয়ে বেশি আয় করতে পারে। তৃতীয় নিয়ম হল একক পেশার ক্ষেত্রে উচ্চশিক্ষায়তনিক উপাধির স্তর গুরুত্বপূর্ণ। তবে চতুর্থ একটি নিয়ম হল বর্ণ, সম্প্রদায় বা সামাজিক লিঙ্গ আয়ের উপরে বৈষম্যমূলক প্রভাব ফেলতে পারে। উচ্চশিক্ষায়তনিক পাঠ্য বিষয় উচ্চশিক্ষায়তনিক বিষয়সমূহের রূপরেখা উচ্চশিক্ষায়তনিক উপাধি "The College Payoff"। সংগ্রহের তারিখ ২৭ মার্চ ২০২১।
মোহনা আনসারি

মোহনা আনসারি ( নেপালি: मोहना अन्सारी) হলেন একজন মানবাধিকারকর্মী যিনি নেপালের জাতীয় মানবাধিকার কমিশনের সদস্য। ২০১৪ সালের অক্টোবরে তাঁকে এই পদে নিয়োগ দেওয়া হয়েছিল। তিনি একজন সুপরিচিত অধিকারকর্মী ও নেপালের মুসলিম সম্প্রদায়ের একমাত্র নারী আইনজীবী। তিনি ২০১০ থেকে ২০১৪ সালের মধ্যে নেপালের রাষ্ট্রীয় মহিলা আয়োগে (এনডাব্লিউসি) কমিশনার হিসাবে কাজ করেছিলেন। তারপরে তিনি আইডিইএ ইন্টারন্যাশনালের বরিষ্ঠ উপদেষ্টা হিসাবে কাজ করেছিলেন। মোহনা আনসারি তাঁর কাজের জন্য বিভিন্ন স্বীকৃতি ও পুরস্কার পেয়েছেন। নিম্নে তার মধ্যে কয়েকটি উল্লেখ করা হল- ২০১২ সালে নেপালের রাষ্ট্রপতির কাছ থেকে জনগণের সেবার জন্য সুপ্রবাল জনসেবা শ্রী পুরস্কার ২০১২ সালে নব দেবী পুরস্কার, এটি নেপালের বাস্তব জীবনের নারী নায়িকাদের জন্য প্রদত্ত একটি স্বীকৃতি ও সম্মাননা। ২০০৮ সালে আমেরিকা যুক্তরাষ্ট্রের ক্যালিফোর্নিয়ায় দ্য এশিয়া ফাউন্ডেশন আয়োজিত একটি কার্যক্রমে "নেতৃত্বের প্রতিকৃতি" (পোট্রেইটস্স অব লিডারশিপ) হিসাবে উপস্থাপিত ১০ জন এশীয় নারীর একজন হিসেবে তাকে মনোনীত করা হয়েছিল। Khalid, Saif। "Meet Mohna Ansari: Nepal's first female Muslim lawyer"। www.aljazeera.com। সংগ্রহের তারিখ ২০১৯-০৮-২০।  "Members & Secretary::NHRC NEPAL"। www.nhrcnepal.org। ২০১৮-১০-২৮ তারিখে মূল থেকে আর্কাইভ করা। সংগ্রহের তারিখ ২০১৯-০৮-২০।  "Meet Mohna Ansari, Nepal's first female Muslim lawyer"। The Siasat Daily (ইংরেজি ভাষায়)। সংগ্রহের তারিখ ২০১৯-০৮-২০।